《向伯恭侍郎致政芗林筑一堂名之曰企疏晋陵孙某闻而赋诗二首 其一》
宋代·孙觌

铜臭应作幺，梦尸当得官。喁喁鱼聚沫，戢戢蚋集酸。

高人有远抱，一笑视鼠肝。水将洗耳用，山作拄颊看。

种芳茹秋菊，搴秀纫春兰。披披芰荷衣，采采苜蓿盘。

三径偭真境，一瓢非世欢。富贵挽不来，为我歌考槃。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。